CELEX: C2007/315/49
Language: et
Date: 2007-12-22 00:00:00
Title: Kohtuasi C-480/07: 31. oktoobril 2007 esitatud hagi — Euroopa Ühenduste Komisjon versus Hispaania Kuningriik

22.12.2007   
            
            
               ET
            
            
               Euroopa Liidu Teataja
            
            
               C 315/29
            
         31. oktoobril 2007 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-480/07)
   (2007/C 315/49)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: K. Simonsson ja R. Vidal Puig)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et kuna Hispaania Kuningriik ei ole iga sadama jaoks välja töötanud, heaks kiitnud ega ellu viinud jäätmete vastuvõtmise ja käitlemise kavasid, siis on Hispaania Kuningriik rikkunud Euroopa Parlamendi ja nõukogu 27. novembri 2000. aasta direktiivi 2000/59/EÜ laevaheitmete ja lastijäätmete vastuvõtmise seadmete kohta sadamates (1) artikli 5 lõikest 1 ja artikli 16 lõikest 1 tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   Direktiivi 2000/6/59 artikli 5 lõikest 1 koostoimes artikli 16 lõikega 1 tuleneb, et Hispaania Kuningriik oli kohustatud võtma enne 28. detsembrit 2002 vastu vajalikud sätted tagamaks, et iga hispaania sadama jaoks töötatakse välja ja viiakse ellu jäätmete vastuvõtmise ja käitlemise kava.
   Selleks kuupäevaks hispaania ametiasutuste poolt esitatud teabest tuleneb, et juba on välja töötatud ja ellu viidud jäätmete vastuvõtmise ja käitlemise kavad kõigi riigile kuuluvate üldise huvi sadamate jaoks ning samuti Galicia autonoomse piirkonna jurisdiktsiooni kuuluvate sadamate jaoks. Kuid nimetatud teabest tuleneb ka see, et nimetatud kavasid ei ole veel välja töötatud ega/või heaks kiidetud kõigi teiste rannikuga piirnevate autonoomsete piirkondade, st Kataloonia, Baleaaride, Valencia, Murcia, Andaluusia, Kanaari saarte, Astuuria, Kantaabria ja Baskimaa jurisdiktsiooni kuuluvate kõigi sadamate jaoks.
   
      (1)  EÜT L 332, lk 81; ELT eriväljaanne 07/05, lk 358.